n full face snorkel maske er som navnet antyder en maske, der dækker hele ansigtet. Normale masker dækker derimod kun næsen og øjnene, og det kan faktisk være mindre praktisk.
Du kan se meget mere. De fleste full face modeller er kurvet ved tindingerne, så du får en langt bedre 180 graders udsigt og bedre mulighed for at tage hele snorkeloplevelsen ind.
Der kommer mindre vand ind. Netop fordi masken dækker hele dit ansigt, er der mindre risiko for at der kommer vand ind, når du bevæger ansigtet, fx når du smiler over en fisk, en koral eller et andet vildt syn under havoverfladen.
Du kan trække vejret helt normalt. Dette er især en fordel for dig, der ikke har så meget erfaring med at snorkle. Med en almindelig maske kan du kun trække vejret gennem munden, fordi masken blokerer for næsen. Med en full face snorkelmaske derimod kan du trække vejret gennem både næse og mund, hvilket vil give dig en langt mere behagelig oplevelse af at være under vandet.
Der er dog en enkelt ulempe ved maskerne – hvis du gerne vil dykke dybere end 2 meter, så egner en helmaske sig ikke. Det skyldes, at al luften inde i helmasken bliver komprimeret, og det er ikke muligt at trykudligne som normalt ved at klemme på næsen.